**Ikinuoret Eläkkeensaajat ry**

**Toimintasuunnitelma vuodelle 2025**

**Yleistä**

Yhdistyksen tehtävänä on edunvalvonnan ja tiedottamisen lisäksi luoda jäsenillemme mahdollisuus sosiaalisiin tapahtumiin erilaisten harrastus - ja kulttuuritilaisuuksien kautta. Monelle jäsenelle yhdistyksen kuukausitapaamiset, erilaiset tapahtumat ja ystävänpalvelu ovat ainoa henkireikä kodin ulkopuolelle. Ennaltaehkäisemme näin syrjäytymistä, sillä tilaisuutemme ovat avoimia kaikille kiinnostuneille.

**Kerhotoiminta**

**Bocciakerho** kokoontuu talvikuukausina perjantaisin klo 13-16 Lehmusvalkamaan juhlasali Karviaiskatu 7 ja kesäkuukausina Saarnipuistossa tiistaisin klo 10–13.

**Digikerho** kokoontuu sopimuksen mukaan torstaisin klo 11.00-13.00 Taimi II. *(EI JOKA KUUKAUDEN KOLMAS TORSTAI)* Digitukea kuukausitilaisuuksien yhteydessä sekä myös etänä Ikinuorten jäsenille.

**Eerikinkerho** kokoontuu keskiviikkoisin klo 11–13 Työväentalon 3. kerroksessa. Kerhossa ensimmäinen tunti kuluu laulaen, tietovisakysymyksiä ratkoen, joskus joku lausuu runoja tai lukee lyhyitä tarinoita. Hoidetaan aivoterveyttä ratkaisemalla anagrammi- ja sanahakutehtäviä. Lisäksi on vapaata keskustelua eri aiheista. Kahvihetken jälkeen on Kirstin vetämä bingo.

**Hyvän mielen kulttuurikerho** kokoontuu aina mielenkiintoisen näyttelyn/kulttuuritapahtuman löytyessä. Tulossa mm mukavia retkiä Helsingin ja Pirkanmaan suuntaan. Tiedotetaan omilla sivuilla, lehdessä ja WhatsApp ryhmässä.

**Kuntosalivuoro** on torstaisin klo 16–19 Lehmusvalkaman palvelutalossa, missä käytössämme on myös sauna ja uima-allas.

**Käsityökerho** kokoontuu maanantaisin klo 10–12 Työväentalon 4. kerroksessa. Tehdään erilaisia käsitöitä ja askarteluja, keskustelua päivän kuumista aiheista ja jokainen vuorollaan keittää kahvit. Lisäksi pidetään kuukausitapaamisissa myyjäisiä, sekä osallistutaan joulumyyjäisiin mahdollisuuksien mukaan. Myös muut tapahtumat mahdollisia jossa myyntitoimintaa voi järjestää.

**Lautapelikerho** kokoontuu torstaisin klo 11–13 Taimi II:n kahviossa, Puutarhakatu 21. *(EI JOKA KUUKAUDEN KOLMAS TORSTAI)* Nimensä mukaisesti osallistujat lautapelejä tai perehtyvät korttipelien saloihin, unohtamatta kupillista kahvia.

**Lauluryhmä Pisarat** harjoittelee maanantaisin klo 12 Työväentalon 4. kerroksessa.

**Liikuntakerho** kokoontuu torstaisin klo 11–12 Taimi II: salissa, Puutarhakatu 21. *(EI JOKA KUUKAUDEN KOLMAS TORSTAI)* Jumpataan ja venytellään itsemme norjiksi ja harjoitellaan tasapainon säilyttämistä.

**Ulkoilukerho Aurajokiset** kokoontuu tiistaisin klo 11.00 Kirjastosillan torinpuoleiseen päätyyn, josta lähdetään eripituisille lenkeille Aurajoen rannoille.Tämän kerhon toimestajärjestetään toiveiden mukaan myös erilaisiin retkiä luontokohteisiin.

**Jäsenistön yhteinen kuukausitapaaminen on kuukauden ensimmäisenä keskiviikko klo 11–14 Taimi II Puutarhakatu 21** (ei kesäkuukausina). Ohjelmassa on asiantuntijaluentoja, ohjelmaa, arvontaa ja kahvia lisukkeineen, sekä tärkeitä tiedotuksia matkoista ja muista tapahtumista. Siellä voi myös ilmoittautua matkoille. Kesäkuukausina yritämme järjestää pari yhteistä tapahtumaa ulkoilun merkeissä**. Jäsenmaksu maksetaan yhdistyksen tilille FI94 5542 4020 0261 06, viitenumero: 20103 viimeistään helmikuun loppuun mennessä.**

**Kokoukset**

Yhdistyksellä on kaksi sääntömääräistä kokousta vuodessa. Kevätkokous maaliskuussa ja syyskokous marraskuussa.

**Hallitus**

Hallitukseen kuuluu kokouksen päättämä varsinainen jäsen- sekä varajäsen määrä joilla on kokouksissa läsnäolo- ja puheoikeus, mikäli eivät toimi poissaolevan vakituisen jäsenen tilalla. Hallitus kokoontuu kerran kuukaudessa, tarvittaessa useamminkin. Kokouksen kutsuu koolle puheenjohtaja erillisellä kutsulla tai ennalta sovittuina päivinä. Kokoukset pidetään yleensä Työväentalon 3. kerroksessa.

**Matkat ja retket**

Järjestämme tulevana vuonna kiinnostavia teatteri-, konsertti- ja tutustumismatkoja toiveiden mukaan. Matkojen hintaan kuuluu yleensä kuljetus, tapahtuman lippu sekä ruokailu. Maksut maksetaan 6 viikkoa ennen tapahtumaa.

Vuoden 2025 tällä hetkellä sovitut tapahtumat:

30.01 Macbeth/Turun kaupunginteatteri 30€, 08.02 Ilta Patrizio Buannen ja Diandran kanssa/ Turun konserttisali 43€ 29.03 Hildur/Turun kaupunginteatteri 59€ Sis. väliaikatarjoilun. 06.08 Kultaranta puutarhakierros ja saaristolaispöytä ravintola Pohjakulma 50€

**Lehdet ja ilmoitukset**

Eläkkeensaaja-lehti tulee kaikille jäsenmaksunsa maksaneille kotiin. Ilmoitamme toiminnastamme ja tapahtumistamme omilla kotisivuillamme (<https://ikinuoret.elakkeensaajat.fi>), Turun Sanomien Yhdistyspalstalla. Myös Facebook-ryhmästä (Ikinuoret Eläkkeensaajat ry Turku) löydät tietoa meistä ja tapahtumistamme.

**Muu toiminta**

Toukokuussa vietämme kevätjuhlaa ja joulukuussa on yhteinen jouluruokailu, joulujuhlan lisäksi. Pyrimme myös järjestämään ainakin kerran vuodessa ns. jäsenhankintatapahtuman, jossa kerromme yhdistyksemme toiminnasta eläkeikäiselle tai eläkkeelle siirtyvälle kohdeyleisölle.

**Toiminnan kehittäminen**

Hallitus ottaa ilolla vastaan ehdotuksia toiminnan kehittämiseen ja monipuolistamiseen. Yhdistyksen sivuilta löytyy myös palautelomake jossa voi antaa ruusuja ja risuja toiminnalle. Lomake menee suoraan puheenjohtajalle joka vie asiaa eteenpäin.

**Iloinen tapaaminen** tapahtumissamme piristää kummasti ja auttaa jaksamaan arjessa.

Hallitus kiittää kaikkia toimijoita ja jäsenistöä miellyttävästä yhteistyöstä kuluneena, vuonna 2024 ja toivoo hyvän yhteistyön jatkuvan myös vuonna 2025.

Turku 14.10.2024

Ikinuoret Eläkkeensaajat ry

Hallitus